Pyry ilmassa
Rakeet lentää, tuuli vinkuu,
 Kas nyt, mikä mylläkkä.
 Itä ”ilkiästi inkuu”,
 Käypä kunnon pölläkkä.

 Nelistä nyt, hummaseni,
 Rientäkäämme kotihin.
 Siellä vartoo kultaseni,
 Sinä pääset tallihin.

 Ratoksemme lauleskelen
 Immestäni armaasta,
 Linnustani livertelen:
 ”Minun kultain kaun....”

 Eipä käykään laulaminen:
 Suun’ on täynnä lunta, oi!
 Parta jäässä veisaaminen
 Kehnoks laulun tehdä voi.

 Sävel pyrkii kangistumaan,
 Kesken jäi nyt laulelma.
 Sen saa vasta luonnistumaan
 Liisan lämmin suudelma.

 Nelistäppä, hummaseni,
 Rientäkäämme kotihin.
 Siellä vartoo kultaseni,
 Sinä pääset tallihin.

Runot